deur Rolene Strauss - Uitgegee deur NB Uitgewers
Is jy 'n perfeksionis en voel jy nooit goed genoeg nie? Verhinder jou swak selfbeeld jou om jou doelwitte te bereik? Jy is nie alleen nie. Verbasend genoeg sukkel van die slimste en mooiste vroue ter wêreld daagliks met gebrekkige selfvertroue.
Rolene Strauss was een van hulle. In dié boek vertel sy haar eie verhaal openhartig. Soos so baie van ons worstel sy sedert haar tienerjare met pynlike selftwyfel en liggaamsbeeldkwessies. Selfs toe sy die Mej Wêreld-kroon gedra het, het sy bly glo sy is nie goed genoeg nie.
Oor die skrywer: Rolene Strauss is 'n transformasie-afrigter, voormalige Mej Wêreld, gegradueerde mediese dokter, skrywer, internasionale spreker, entrepreneur, eggenoot en ma van twee seuns.
Dit is haar passie om vroue regoor die wêreld aan te moedig om NEE te sê vir perfeksie, vergelyking en lae selfvertroue, en JA vir selfwaarde, moed, geluk en sukses.